**Obec Prosiek**

**Z á p i s n i c a**

**z riadneho zasadnutia Pléna obecného zastupiteľstva, konaného dňa 2. 6. 2016 v kancelárii OcÚ**

**Prítomní: - podľa prezenčnej listiny**

Zasadnutie Pléna OZ otvoril a viedol p. Ing. Ivan Trnovský, starosta obce. Na začiatku privítal všetkých prítomných členov OZ a skonštatoval, že zasadnutia sa zúčastňuje nadpolovičná väčšina členov OZ, preto je uznášaniaschopné. Za overovateľov zápisnice určil p. Miroslava Švárneho a p.  Jaroslava Pagáča, písaním zápisnice poveril Elenu Lukášikovú, pracovníčku OcÚ.

**Program:**

1. **Otvorenie a kontrola plnenia uznesení**
2. **Predaj pozemku M. a E. Orieškovcom – určenie ceny**
3. **Vypracovanie nájomnej zmluvy na šatne TJ**
4. **Riešenie čiernych stavieb v obci Prosiek**
5. **Rozpracovanie programu Prosiecky motúz 2016**
6. **Odpočet starostu – návrh riešení**
7. **Rôzne - (osadenie sochy, osadenie skruže pri výhone, plastových rúr …)**
8. **Návrhy a pripomienky poslancov**
9. **Prijatie uznesenia a záver**

**R O K O V A N I E**

1. **Otvorenie a kontrola plnenia uznesení**

Pri kontrole plnenia uznesení starosta uviedol, že uznesenia boli splnené.

1. **Predaj pozemku M. a E. Orieškovcom – určenie ceny**

Starosta uviedol, že podľa zmlúv uzatvorených v minulosti, bola cena určená v sume 3,32 €, resp. 50,- Sk. Navrhol, aby sa poslanci vyjadrili a určili cenu za l m2. O odpredaj manželia Orieškovci požiadali ešte v r. 1992.

1. **Vypracovanie nájomnej zmluvy na šatne TJ**

Starosta sa vrátil k uzatvorenej zmluve na šatne TJ a na futbalové ihrisko z  dôvodu ochrany športovcov pre ďalšie obdobie. Navrhol niektoré riešenia, ktoré bude treba prerokovať s vlastníkmi pozemkov.

1. **Riešenie čiernych stavieb v obci Prosiek**

Starosta oboznámil prítomných s problémom čiernych stavieb v obci. Treba zlegalizovať stavbu Petra Finíka a Petra Sálusa v zmysle pokynov spoločného stavebného úradu L. Mikuláš. V obci existujú čierne stavby – altánky, prestavané stavby na ubytovanie.

1. **Rozpracovanie programu Prosiecky motúz 2016**

Poslanci prerokovali návrh programu a organizačné zabezpečenie Prosieckeho motúza 2016, ktorý sa bude konať 6. 8. 2016. Navrhol tradíciu – varenie liptovských drobov.

1. **Odpočet starostu – návrh riešení**

Starosta prítomným poslancom podal odpočet, ktorý tvorí prílohu zápisnice. Navrhol alebo rozdelenie agendy pre poslancov, alebo zvýšenie úväzku starostu.

1. **Rôzne - (osadenie sochy, osadenie skruže pri výhone, plastových rúr …)**

Skruže **–** osadenie pri otočke a pri výhone. Ku skruži sa umiestni socha. Potrebné osadiť rúry pri ceste, aby pri väčšej vode nebol problém vytápania cesty. Do mesiaca budú rúry, skruže aj dopravné značky osadené. Poslanci prehodnotili osadenie dopravného zrkadla oproti autobusovej garáži.

1. **Návrhy a pripomienky poslancov**

**P. Peter Majerčiak** uviedol, že v minulom období zastupiteľstvo pracovalo dobre. Spoločne

rozhodovalo zastupiteľstvo pri všetkých akciách. Čo sa týka parkoviska, úspešnosť výberu je závislá aj od počasia. Spravil sa rekonštrukcia domu smútku, rekonštrukcia verejného osvetlenia, rekonštrukcia strechy a okien MŠ, rekonštrukcia okien a dverí OcÚ. Funkčné brány by sa meniť nemali. P. Švárny Miroslav vyjadril súhlas s výmenou brán aj oplotenia pri cintorínoch. Starosta uviedol, že bez poslancov by sám neurobil nič. Zastávky pôvodne mali robiť nezamestnaní, avšak spraví ich J. Uhrík. Do konfrontácie nechce ísť.

Poslanci boli oboznámení s faktúrami za práce pri oprave zábradlia, vývesných skriniek,  opravy obecného rozhlasu a dopravných značiek.

**P. Švárny Miroslav** mal pripomienku k zamietnutiu projektu na rekonštrukciu MŠ tak, ako to prezentoval starosta. Svoje stanovisko starosta poslancom vysvetlil. Podľa poslancov, ktorí sa vyjadrili na minulých zasadnutiach je zapojenie do mnohých projektov finančne náročné, preto neodporučili zapojiť sa do rekonštrukcie MŠ. K zvýšeniu platu uviedol, že rozpočet sa robí na konci roka a preto je potrebné zvýšenie platu dať do rozpočtu.

**Starostu p. Trnovského** urazili výroky, že za ním nič nevidieť, jeho prácu budú hodnotiť občania. Zároveň vyzval poslancov k väčšej spolupráci, čo poslanci sľúbili.

CO sklad sa bude maľovať a vypratávať neskôr.

 **9. Prijatie uznesenia a záver**

Po prijatí uznesenia starosta poďakoval prítomným za účasť a zasadnutie Pléna OZ ukončil.

**Uznesenie č. 3/2016**

**zo zasadnutia Pléna OZ v Prosieku, konaného dňa 2. 6. 2016**

**Obecné zastupiteľstvo:**

**A/ Berie na vedomie:**

1. **Správu o kontrole plnenia prijatých uznesení.**
2. **Organizačné zabezpečenie Prosieckeho motúza 2016**
3. **Odpočet starostu obce za uplynulé obdobie**

**B/ Schvaľuje:**

**1. Predaj obecného majetku predajom podľa § 9a ods. 8, písm. e., zákona č. 138/1991 Z.z. o majetku obcí, teda schvaľuje:**

* **odplatný prevod vlastníckeho práva /odpredaj/ k nehnuteľnosti – pozemok prac. č. KN – C 85/18 o výmere 580 m2, druh pozemku zastavané plochy a nádvoria v katastrálnom území Prosiek, ktorý bol geometrickým plánom č. 36735299 – 164/2010 vyhotoviteľa Realliptov, s.r.o, IČO: 36735299, ktorý dňa 9.12.2010 úradne overil Správa katastra Mikuláš, pod č. 1116/10 vedený na liste vlastníctva č. 247 pre katastrálne územie Prosiek**
* **kupujúcim Orieška Marián, nar. 6. 9. 1954 a manželka Eva Oriešková, rod. Trnovská, nar. 28. 3. 1955, obaja bytom Prosiek č. 100, 032 23 p. Lipt. Sielnica , SR**
* **za kúpnu cenu vo výške 1,66 eur za m2 výmery nehnuteľnosti, t.j. /1,66 x 580/ 962,80 €.**
* **kde dôvodom hodným osobitného zreteľa spočíva v záujme obce na vysporiadaní a scelení vlastníctva susediacich nehnuteľností parc. č. KN C 85/8 a parc. č. KN C 85/5.**

**Za: 4 poslanci Proti: 0 Zdržal sa: 0**

**Zapísala: Elena Lukášiková**

 **Ing. Ivan Trnovský**

 **starosta**

**Overovatelia: Švárny Miroslav**

 **Pagáč Jaroslav**